মেসির সঙ্গে ছবি তুলতে চান? কত টাকা দিতে হবে, দেখে নিন

ওয়েব ডেস্ক : রাত পোহালেই কলকাতার মাটিতে পা রাখবেন কিংবদন্তী আর্জেন্তাইন তারকা লিওনেল মেসি (Lionel Messi)। সিটি অব জয়-এ পা রাখার পরেই শুরু হবে তাঁর GOAT ট্যুর অব ইন্ডিয়া (GOAT Tour of India)। তিনদিনের এই সফরে তিনি কলকাতার (Kolkata) পাশাপাশি যাবেন মুম্বই (Mumbai), হায়দরাবাদ (Hyderabad) ও নয়াদিল্লিতেও (New Delhi)। তাঁকে দেখার জন্য অপেক্ষায় রয়েছেন ভক্তরাও। এর আগে ২০১১ সালে কলকাতায় এসেছিলেন তিনি। সেবার ভেনেজুয়েলার বিরুদ্ধে প্রীতি ম্যাচ খেলেছিলেন তিনি। ১৪ বছর আগের সেই স্মৃতি আবার জেগে উঠতে চলেছে।

কলকাতা সহ বাকি তিনটি ভেন্যুতেই টিকিটের ব্যাবস্থা রয়েছে। কিন্তু, সবথেকে বড় চমক হল, মেসির সঙ্গে সরাসরি সাক্ষাৎ ও ছবি তোলার সুযোগ পাবেন ভক্তরা। এমনকি পেতে পারেন কিংবদন্তী আর্জেন্তাইন তারকার অটোগ্রাফ করা জার্সিও। তবে এর জন্য অনেক টাকা খরচ করতে হবে ভক্তদের। জানা যাচ্ছে, এর জন্য খরচ করতে হবে ১০ লক্ষ টাকা।

আরও খবর : দ্বিতীয় টি২০-তে হেরে লজ্জার রেকর্ড ভারতের!

মেসির (Messi) এই সফরে একাধিক অনুষ্ঠানের আয়োজন করা হবে। যেমন থাকবে তরুণদের জন্য ফুটবল ক্লিনিক। থাকবে প্রদর্শনী ম্যাচ। বাণিজ্যনগরী মুম্বইয়ে থাকবে চ্যারিটি ফ্যাশন শো। সঙ্গে থাকবে ২০২২ বিশ্বকাপের নির্বাচিত স্মারক নিলাম। অন্যদিকে হায়দরাবাদ ও মুম্বইয়ে মেসির সঙ্গে যোগ দেবেন সতীর্থ লুই সুয়ারেজ ও রদ্রিগো দে পল।

তবে কলকাতা সফরে সৌরভ গঙ্গোপাধ্যায় (Sourav Ganguly) ও মুখ্যমন্ত্রী মমতা বন্দ্যোপাধ্যায়ের (Mamata Banerjee) সঙ্গে সাক্ষাৎ করবেন মেসি। এর পর হায়দরাবাদে হবে ৭ বনাম ৭ প্রদর্শনী ম্যাচ। সেখানে উপস্থিত থাকবেন তেলেঙ্গানার মুখ্যমন্ত্রী রেবন্ত রেড্ডি।